b'\n_START_ARTICLE_\nMirko Bogataj\n_START_SECTION_\n\xc5\xbdivljenjepis\n_START_PARAGRAPH_\nMirko Bogataj je bil je dolgoletni voditelj programa Radia Ljubljana in pozneje Radia Slovenija ter \xc4\x8dlan glasbenega programa Radia Slovenija. Poleg iskrivosti, ki jo je pokazal kot radijski voditelj, bo slovenski javnosti ostal v spominu tudi po filmskih in televizijskih vlogah. Bolj kot v gledali\xc5\xa1\xc4\x8du se je uveljavil z vlogami v filmih in televizijskih serijah. Na velikem platnu se je prvi\xc4\x8d predstavil \xc5\xbee leta 1965 v filmu Po isti poti se ne vra\xc4\x8daj, \xc5\xa1tevilni pa si ga bodo najbolj zapomnili po vlogi Popaja v filmu Sedmina (1969). Nastopil pa je \xc5\xa1e v slede\xc4\x8dih filmih Oxygen 1970, Prestop (1980) in \xc5\xa1e v dveh filmih M. Klop\xc4\x8di\xc4\x8da, Zgodba, ki je ni (1967) in Na papirnatih avionih (1967). Nastopil je tudi v televizijskih serijah Mali oglasi (1969\xe2\x80\x931970), Dekameron (1970), VOS (1971). Na Radiu Slovenija pa je Mirko Bogataj vodil \xc5\xa1tevilne kvize in zabavnoglasbene oddaje.'